ग्लेशियर नेशनल पार्क

ग्लेशियर नेशनल पार्क (; उच्चा.: ग्लेशियर नेशनल पार्क) अमेरिकी राष्ट्रीय उद्यान छेकै, जे कि कनाडा-संयुक्त राज्य अमेरिका केरौ सीमा प स्थित छै। उद्यान संयुक्त राज्य केरौ उत्तर-पश्चिमी मोंटाना राज्य मँ स्थित छै आरू कनाडा दन्नें अल्बर्टा आरू ब्रिटिश कोलम्बिया प्रांतो सँ सटलो छै। उद्यान दस लाख एकड़ (4,000 किमी2) सँ अधिक क्षेत्र मँ फैललो छै आरू एकरा मँ दू पर्वत श्रृंखला (रॉकी पर्वत के उप-श्रेणि सब), 130 सँ अधिक नामित झील सब, 1,000 सँ अधिक तरह के पौधा के प्रजाति सिनी आरू सैकड़ों वन्यजीवो के प्रजाति सब शामिल छै। ई विशाल प्राचीन पारिस्थितिकी तंत्र क जे कि 16,000 वर्ग मील (41,000 किमी2) मँ शामिल संरक्षित भूमि केरो भाग छेकै, "क्राउन ऑफ़ द कॉन्टिनेंट इकोसिस्टम" के रूप मँ संदर्भित करलो गेलो छै।

ग्लेशियर नेशनल पार्क मँ लगभग सब्भे मूल स्थानीय पादप आरू जीव-जन्तु प्रजाति सब छै। बड़ौ स्तनधारी जेना कि भूरा, भालू, मूस, आरू पहाड़ी बकरी सिनी के साथ-साथ दुर्लभ या लुप्तप्राय प्रजाति जेना कि वूल्वरिन आरू कनाडाई लिनेक्स, उद्यान मँ निवास करै छै। यहाँ सँ  पंछी सिनी के सैकड़ों प्रजाति सब, एक दर्जन सँ अधिक मछली सब के प्रजाति आरू कुछ सरीसृप आरू उभयचर प्रजाति सब क प्रलेखित करलो गेलो छै। उद्यान मँ प्रेरी सँ टुंड्रा तलक बहुत्ते पारिस्थितिकी तंत्र छेकै। उद्यान  के दक्षिण-पश्चिम हिस्सा मँ पश्चिमी रेडेकार्डर आरू हेमलॉक केरौ जंगल पैलौ जाय छै । उद्यान के जंगलो मँ आगिन लगना आम छै। 1964 क छोड़ी क उद्यान मँ हर साल आगिन लगै छै। 1936 मँ 64 बार आग लगलो रहै जे कि रिकॉर्ड मँ सबसें अधिक छै।उद्यान मानचित्र, (द्वारा:राष्ट्रीय उद्यान सेवा) 2003 मँ लगलौ छो आगिन नँ लगभग 136,000 एकड़ (550 किमी2), उद्यान केरौ 13% सँ अधिक हिस्सा क जलाय डालनै रहै ।